Preĝejo Pentofaranta Maria Magdala (Balatonszárszó)

La preĝejo Pentofaranta Maria Magdala estas religia monumento historia (deklarita en 2005) en grandvilaĝo Balatonszárszó (Hungario).

 Historio 
La unua mencio pri preĝejeto en la iama Szárszó okazis en 1233 kiel filio de Kőröshegy. Ĝi akiris paroĥan rangon en 1504. Dum dominado de turkoj la kirko neniiĝis. En la 18-a jarcento la alvenintaj novaj loĝantoj konstruis lignan preĝejon kun sonorilostablo. En 1905 oni konstruis kapelon al la katolika lernejo, kiu praktike estis sanktejo, la navo estis mem la lernoĉambro. Pli nova, ankaŭ nun videbla kirko estis konstruita inter 1930-1932. La instalaĵoj venis el la menciita lerneja kapelo. La internaj muroj estis penritaj en 1954, denove en 2015. Anstataŭ harmoniumo nova orgeno venis en 1971 kaj post 6 jaroj oni aĉetis altaron. La paroĥa rajto estis deklarita en 1994, sed en 2016 la paroĥo funkcias tamen en Balatonszemes.

 Konstruaĵo 
La preĝejo situas sola ĉe placo. La fasado estas malsimetria, ĉar la turo altiĝas en la maldekstra flanko. La turpinto estas piramideca, en la kvarangula turo 2 sonoriloj loĝas. Proksimume meze estas enirejo, al kiu kelkaj ŝtupoj kuras. Dekstre de la enirejo fenestro videblas, super la enirejo duonronda fenestro situas. La navo maldekstre havas alian enirejon, pli supre granda kruco troviĝas. La absido kvarangula kaj  pli mallarĝa, sed same alta, ol la navo.

Kermeso okazas en la sekva dimanĉo post la 22-an de julio.

 Fontoj 
 hungare kun fotoj
 hungare kun fotoj
 hungare kun foto
 hungare kun foto
 katolika leksikono

Balatonszarszó
Balatonszarszó